

 Kokneses novada dome

**CENTRALIZĒTO IEPIRKUMU KOMISIJA**

*Melioratoru iela 1, Kokneses pagasts, Kokneses novads, LV-5113, tālr. 6 5133638, fakss 6 5133631*

*e-pasts- dace.svetina@koknese.lv*

Atklāts konkurss

**„ Pārtikas produktu piegāde**

**Kokneses novada pašvaldības izglītības iestāžu vajadzībām 2018.gadā”**

**Identifikācijas Nr. KND-2017/17**

PROTOKOLS

*Kokneses novada Kokneses pagastā*

2017.gada 21.novembrī Nr. KND-2017/17-3

Sēdi atklāj plkst. 10.00

**SĒDĒ PIEDALĀS:** komisijas priekšsēdētāja Dace Svētiņa,

komisijas locekļi - Anita Ozola, Dace Kļaviņa, Gunita Majore, Ilze Pabērza, Andrejs Pastars.

**SĒDI VADA -** komisijas priekšsēdētāja Dace Svētiņa.

**SĒDI PROTOKOLĒ -**  komisijas locekle, sekretāre Gunita Majore.

Pamatojoties uz likuma „Par pašvaldībām” 61.pantu atsevišķu pašvaldības funkciju pildīšanai ar Kokneses novada domes 28.08.2013. lēmumu Nr.6.1., (protokols Nr.10) izveidota Centralizēto iepirkumu komisija, kuras sastāvā veikti grozījumi: ar 27.11.2013. lēmumu Nr.6.4. (protokols Nr.16); ar 26.02.2014. lēmumu Nr.7.3. (protokols Nr.3); ar 29.04.2015. lēmumu Nr.7.14. (protokols Nr.6); ar 26.06.2015. lēmumu Nr.6.2. (protokols Nr.8); ar 27.01.2016. lēmumu Nr.9.7. (protokols Nr.1); ar 30.03.2016. lēmumu Nr.5.3. (protokols Nr.3); ar 28.09.2016. lēmumu Nr.7.7. (protokols Nr.9).

**DARBA KĀRTĪBA:**

1. Pretendentu iesniegto piedāvājumu apzināšana.

2. Pretendentu iesniegto piedāvājumu noformējuma pārbaude.

3. Pretendentu izvērtēšana atbilstoši atlases prasībām.

4. Pretendentu iesniegto Tehnisko piedāvājumu izvērtēšana.

5. Pretendentu iesniegto Finanšu piedāvājumu pārbaude.

6. Nolikuma prasībām atbilstošo piedāvājumu saraksta izveidošana.

7. Pretendentu noteikšana, kuriem būtu piešķiramas līguma slēgšanas tiesības.

8. Piedāvājumu izvērtēšana atbilstoši Publisko iepirkumu likuma 53.panta prasībām.

9. Informācijas pārbaude no Sodu reģistra, Uzņēmumu reģistra un nodokļu nomaksas pārbaude.

10. Lēmuma pieņemšana par iepirkuma līgumu slēgšanu.

**1.**

**Pretendentu iesniegto piedāvājumu apzināšana**

* 1. Iepirkumu komisija 2017.gada 8.novembra sēdē saņēma un atvēra sekojošus pretendentu piedāvājumus:

| Nr. p.k. | DaļasNr. | Pretendents | Piedāvājuma summa EUR bez PVN |
| --- | --- | --- | --- |
|  | 1. | SIA “Sanitex” | 38 486,00 |
|  | 2. | SIA “Sanitex” | 25 407,50 |
|  | 3. | SIA “Sanitex” | 26 583,95 |
|  | 5. | SIA “Sanitex” | 17 155,00 |
|  | 6. | SIA “Sanitex” | 10 509,00 |
|  | 6. | SIA “Kabuleti Fruit” | 10 780,10 |
|  | 2. | SIA “Kurzemes Gaļsaimnieks” | 22 301,00 |
|  | 5. | SIA “Kurzemes Gaļsaimnieks” | 15 161,80 |
|  | 2. | SIA “BAJARDS” | 24 559,50 |
|  | 1. | SIA “VALKS” | 30 354,00 |
|  | 2. | Z/s “Sietiņi” | 24 920,00 |
|  | 2. | SIA “Rēzeknes gaļas kombināts” | 21 839,50 |
|  | 5. | SIA “Rēzeknes gaļas kombināts” | 14 434,40 |
|  | 3. | SIA “FUTURUS FOOD” | 22 580,73 |
|  | 1. | A/S “Preiļu siers” | 28 318,00 |
|  | 6. | A/S “Premia FFL” | 15 742,70 |
|  | 5. | SIA “FOREVERS” | 13 575,60 |
|  | 4. | SIA “Vecā maiznīca” | 15 221,50 |

1.2. Iepirkumu komisija konstatē, ka pretendenti SIA “Sanitex”, SIA “Kurzemes Gaļsaimnieks” un SIA “Rēzeknes gaļas kombināts” ir iesnieguši piedāvājumus par vairākām daļām, kas ir pretrunā ar Paziņojuma par līgumu, kas 2017.gada 18.oktobrī publicēts IUB mājas lapā, II Iedaļas 1.6.punktā noteiktajām prasībām (piedāvājums jāiesniedz tikai par vienu daļu) un Atklāta konkursa nolikuma 2.daļas 2.1.3. punktu - katrs pretendents ir tiesīgs iesniegt piedāvājumu tikai par vienu daļu.

1.3. Komisija atklāti balsojot, PAR- 6 (D.Svētiņa, G.Majore, D.Kļaviņa, A.Ozola, A.Pastars, I.Pabērza) balsis, PRET- (nav) balsis, nolemj: SIA “Sanitex”, SIA “Kurzemes Gaļsaimnieks” un SIA “Rēzeknes gaļas kombināts” iesniegtos piedāvājumus atzīt par neatbilstošiem un izslēgt no tālākas piedalīšanās izvērtēšanā.

**2.**

**Pretendentu iesniegto piedāvājumu noformējuma pārbaude**

Komisija pārbauda pretendentu piedāvājumu noformējuma atbilstību un konstatē, ka pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL”, SIA “FOREVERS” un SIA “Vecā maiznīca” iesniegto piedāvājumu noformējums atbilst atklāta konkursa nolikuma prasībām.

**3.**

**Pretendentu izvērtēšana atbilstoši atlases prasībām**

3.1. Komisija pārbauda pretendentu iesniegto atlases dokumentu atbilstību un konstatē, ka pretendentu SIA “Kabuleti Fruit”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers” un SIA “Vecā maiznīca” iesniegtie atlases dokumenti atbilst atklāta konkursa nolikuma prasībām.

3.2. Iepirkumu komisija konstatē, ka atbilstoši atklātā konkursa nolikuma 3.daļas 3.2.15 punkta prasībām, pretendenti SIA “BAJARDS”, A/S “Premia FFL”, SIA “FOREVERS” nav iesnieguši informāciju brīvā formā vai Pretendenta uzņēmums atbilst mazā vai vidējā uzņēmuma statusam.

3.3. Izskatot pretendentu iesniegtos gada finanšu apgrozījumus, Iepirkumu komisija secina, ka pretendenti A/S “Premia FFL” un SIA “FOREVERS” atbilst vidējā uzņēmuma statusam un pretendents SIA “BAJARDS” atbilst mazā uzņēmuma statusam.

3.4. Iepirkumu komisija konstatē, ka atbilstoši atklātā konkursa nolikuma 3.daļas 3.2.9. punkta prasībām, pretendents SIA “Kabuleti Fruit” nav iesniedzis vismaz divas pozitīvas preču un pakalpojumu saņēmēju atsauksmes no nolikuma 3.1.6. punktā minētajiem līgumiem. Iesniegta ir tikai informācija par noslēgtajiem līgumiem norādot kontaktinformāciju atsauksmēm. Iepirkumu komisijas priekšsēdētājs telefoniski sazinās ar norādītajām kontaktpersonām: SIA “Brocēnu ceļš” (t. 29574019 – ēdināšanas pārstāvis) un Saldus tehnikums (t. 28375674 – iepirkumu speciālists) un iegūst pozitīvas atsauksmes par norādīto līgumu izpildi.

3.5. Komisija nolemj turpināt darbu, veicot pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL”, SIA “FOREVERS” un SIA “Vecā maiznīca” piedāvājumu izvērtēšanu.

**4.**

**Pretendentu iesniegto Tehnisko piedāvājumu izvērtēšana**

4.1. Komisija pārbauda pretendentu iesniegto tehnisko piedāvājumu atbilstību un konstatē, ka pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL” un SIA “Vecā maiznīca” iesniegtie tehniskie piedāvājumi atbilst atklāta konkursa nolikuma prasībām.

4.2. Iepirkumu komisija konstatē, ka pretendents SIA “FOREVERS” summējot Tehniskā piedāvājuma pozīcijas (vienības cenas EUR bez PVN par 1kg paliek nemainīgas) ir pieļāvis aritmētisku kļūdu: nav pareizi sasummējis skaitļus kolonnā uz leju. Kļūda ir radusies tehnisku iemeslu dēļ, jo summēšana veikta manuāli *Word* nevis *Excel* programmā. Saskaņā ar Atklāta konkursa nolikuma 4.daļu un PIL 41.panta 9.daļu, Iepirkumu komisija izlabo aritmētisko kļūdu 300 euro apmērā no 13575,60 EUR uz 13875,60 EUR. Vērtējot finanšu piedāvājumu, iepirkumu komisija ņems vērā veikto labojumu. Par kļūdu labojumu un laboto piedāvājuma summu iepirkumu komisija elektroniski paziņo pretendenta SIA “FOREVERS” pilnvarotajai pārstāvei R.Vālodzei-Tureiko. Pretendenta pārstāve piekrīt veiktajam kļūdu labojumam.

4.3. Komisija nolemj turpināt darbu, veicot pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL”, SIA “FOREVERS” un SIA “Vecā maiznīca” Finanšu piedāvājumu pārbaudi.

**5.**

**Pretendentu iesniegto Finanšu piedāvājumu pārbaude**

Komisija pārbauda pretendentu iesniegto finanšu piedāvājumu atbilstību un konstatē, ka:

 5.1. pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL” un SIA “Vecā maiznīca” iesniegtie finanšu piedāvājumi atbilst atklāta konkursa nolikuma prasībām un piedāvājumos nav aritmētisku kļūdu;

5.2. Vērtējot SIA “FOREVERS” finanšu piedāvājumu, iepirkuma komisija ņem vērā iepriekš veiktos labojumus Tehniskajā piedāvājumā un veic labojumus aprēķinot 21 % PVN EUR un Summa kopā EUR – 13875,60 EUR + PVN 21% 2913,88 = 16789,48 EUR. Labojumi tiek veikti saskaņā ar Atklāta konkursa nolikuma 4.daļas punktu 4.3. - ja iepirkuma komisija konstatē aritmētiskās kļūdas, tā šīs kļūdas izlabo un par kļūdu labojumu un laboto piedāvājuma summu iepirkuma komisija paziņo pretendentam SIA “FOREVERS”.

5.3. komisija nolemj turpināt darbu, izveidojot pretendentu SIA “Kabuleti Fruit”, SIA “BAJARDS”, SIA “VALKS”, Z/s “Sietiņi”, SIA “FUTURUS FOOD”, A/S “Preiļu siers”, A/S “Premia FFL”, SIA “FOREVERS” un SIA “Vecā maiznīca” Nolikuma prasībām atbilstošo piedāvājumu sarakstu.

**6.**

**Nolikuma prasībām atbilstošo piedāvājumu saraksta izveidošana**

Iepirkuma komisija, izveido nolikuma prasībām un Tehniskajai specifikācijai atbilstošo piedāvājumu sarakstu pa daļām, norādot piedāvājuma cenas EUR bez PVN:

|  |  |  |  |
| --- | --- | --- | --- |
| Nr. p.k. | Daļas nr. | Pretendents | Piedāvājuma summa EUR bez PVN |
|  | 1. | A/S “Preiļu siers” | 28318,00 |
|  | 1. | SIA “VALKS” | 30 354,00 |
|  | 2. | SIA “BAJARDS” | 24559,50 |
|  | 2. | Z/s “Sietiņi” | 24920,00 |
|  | 3. | SIA “FUTURUS FOOD” | 22 580,73 |
|  | 4. | SIA “Vecā maiznīca” | 15 221,50 |
|  | 5. | SIA “FOREVERS” | 13 875,60 |
|  | 6. | SIA “Kabuleti Fruit” | 10 780,10 |
|  | 6. | A/S “Premia FFL” | 15 742,70 |

**7.**

**Pretendentu noteikšana, kuriem būtu piešķiramas līguma slēgšanas tiesības**

7.1. Izvērtējot nolikumā izvirzītās kvalifikācijas prasības, iepirkuma komisija uzskata, ka tās ir objektīvas un samērīgas un neierobežo potenciālo pretendentu loku, kas spēj nodrošināt tehniskajās specifikācijās norādīto produkti piegādi. Iepirkuma komisija norāda, ka iespēja nodrošināt iepirkumā paredzēto produktu piegādi, ņemot vērā iepirkuma specifiku un izvirzītās kvalifikācijas prasības, atklātā konkursā tika nodrošināta vairākiem piegādātājiem, ko pierāda fakts, ka konkursa 3.un 5.daļā tika iesniegti vairāki piedāvājumi, bet saskaņā ar protokola 1.2. punktu atstāti bez izskatīšanas, kā arī fakts, ka Publisko iepirkumu likuma 68.pantā noteiktajā kārtībā netika iesniegts iesniegums par atklāta konkursa dokumentos ietvertajām prasībām Iepirkumu uzraudzības birojā. Komisija norāda, ka ievērojot Publisko iepirkumu likuma 2.pantā noteiktos mērķus, pasūtītājam jebkurā iepirkuma procedūrā vienlaikus ir jānodrošina konkurence piegādātāju starpā, kā arī valsts un pašvaldības līdzekļu efektīva izmantošana un pasūtītāja riska samazināšana. Attiecīgi, lai samazinātu pasūtītāja risku un nodrošinātu konkurenci piegādātāju starpā, kā arī lai nodrošinātu pārtikas produktu piegādi plānotajā termiņā, prasības iespējamajiem pretendentiem ir jāizvirza, lai nodrošinātu, ka iepirkuma procedūras rezultātā līgums tiek noslēgts ar tādu piegādātāju, kuram ir pietiekamas tehniskās spējas, kā arī pieredze pārtikas produktu piegādē. Tajā pašā laikā pasūtītāja pienākums ir izvirzīt objektīvas kvalifikācijas prasības.

Ņemot vērā iepriekš minēto, iepirkuma komisija secina, ka atklāta konkursa nolikumā noteiktās prasības ir objektīvas un samērīgas, līdz ar to atklāts konkurss iepirkuma priekšmeta 3.daļā, 4.daļā un 5.daļā nav jāpārtrauc.

7.2. Komisija, ņemot vērā, ka pretendenti 3.daļā “Fasēti pārtikas produkti” SIA “FUTURUS FOOD”, 4.daļā “Maize un maizes izstrādājumi” SIA “Vecā maiznīca”, 5.daļā “Gaļas izstrādājumi” SIA “FOREVERS” ir vienīgie, kas iesnieguši piedāvājumus katrs savā atsevišķā daļā un tie atbilst visām izvirzītajām prasībām, izveido nolikuma prasībām atbilstošo piedāvājumu sarakstu pa daļām, neveicot atklātā konkursā noteikto saimnieciski visizdevīgākā piedāvājuma aprēķinu, bet norādot piedāvājuma cenas EUR bez PVN.

|  |  |  |  |
| --- | --- | --- | --- |
| Nr. p.k. | Daļas nr. | Pretendents | Piedāvājuma summa EUR bez PVN |
|  | 3. | SIA “FUTURUS FOOD” | 22 580,73 |
|  | 4. | SIA “Vecā maiznīca” | 15 221,50 |
|  | 5. | SIA “FOREVERS” | 13 875,60 |

 7.3. Komisija atklāti balsojot, PAR- 6 (D.Svētiņa, G.Majore, D.Kļaviņa, A.Ozola, A.Pastars, I.Pabērza) balsis, PRET- (nav) balsis, nosaka, ka līguma slēgšanas tiesības būtu piešķiramas sekojošiem pretendentiem: **3.daļa** “Fasēti pārtikas produkti” - SIA “FUTURUS FOOD” (22580,73 EUR bez PVN), **4.daļa** “Maize un maizes izstrādājumi” - SIA “Vecā maiznīca” (15221,50 EUR bez PVN), SIA “FOREVERS”, **5.daļa** “Gaļas izstrādājumi” - SIA “FOREVERS” (13 875,60 EUR bez PVN).

7.4. Komisija veica saimnieciski visizdevīgākā piedāvājuma aprēķinu atbilstoši atklātā konkursa nolikuma 4.daļas 4.8. punktā noteiktajiem kritērijiem.

|  |  |  |
| --- | --- | --- |
|  | Kritēriji | Maksimālā skaitliskā vērtība |
| A | Piedāvātā cena euro (bez PVN) | 50 |
| B | Pārtikas produktu piegāde videi draudzīgā veidā (2.-6. daļas) Piedāvāto pārtikas produktu ar paaugstinātu kvalitātes līmeni skaits (1.daļa) | 40 |
| **C** | Videi draudzīga izlietotā iepakojuma apsaimniekošana  | 10 |
|  | Maksimālais iespējamais kopējais punktu skaits | 100 |

Kritērijā **A** (piedāvātā cena) maksimālais punktu skaits – 50 punkti tiek piešķirts lētākajam piedāvājumam.

**A = Az/Ap\*50,** kur

Az – zemākā piedāvātā cena bez PVN; Ap – pretendenta piedāvātā cena bez PVN

Kritērijā **B (2.- 6. daļai)** pārtikas produktu piegāde videi draudzīgā veidā punktu skaits, tiek piešķirts piedāvājumam atkarībā no pretendenta piegādājamo preču ražošanas (2., 4., 5. daļas) vai komplektēšanas (3.,6.,daļas) vietas attāluma līdz Kokneses novada domei Melioratoru ielā 1, Koknesē, Kokneses novadā: līdz 40 km – 40 punkti; 41 līdz 80 km – 30 punkti; 81 līdz 120 km – 20 punkti; 121 līdz 160 km – 10 punkti; vairāk par 160 km – punktus nepiešķir.

**1.daļai** kritērijā **B** (piedāvāto pārtikas produktu ar paaugstinātu kvalitātes līmeni skaits) maksimālais punktu skaits – 40 punkti tiek piešķirts piedāvājumam, kurā ir iekļauts visvairāk produktu, kas sertificēti atbilstoši nacionālās pārtikas kvalitātes shēmai saskaņā ar Ministru kabineta 2014.gada 12.augusta noteikumiem Nr. 461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība”.

Kritērijā **C** (videi draudzīga izlietotā iepakojuma apsaimniekošana) 10 punkti tiek piešķirti piedāvājumam, ja pretendents veic piegādājamo preču iepakojuma pieņemšanu no pasūtītāja pēc iepakojumā esošo produktu izlietošanas.

Pretendenta piedāvājumu galīgo vērtību **2. – 6. daļai** aprēķina saskaņā ar šādu formulu:

 **P = Az/Ap\*M + B + C**, kur:

P – pretendenta piedāvājuma galīgais vērtējums; Az – zemākā piedāvātā cena bez PVN;

Ap – pretendenta piedāvātā cena bez PVN; B, C – pretendenta kopējais saņemto punktu skaits attiecīgi vērtēšanas kritērijos B, C; M – attiecīgā vērtēšanas kritērija maksimālā skaitliskā vērtība.

Pretendenta piedāvājumu galīgo vērtību **1.daļai** aprēķina saskaņā ar šādu formulu:

**P =** **Az/Ap\*M + Bp/Bm\*B + C,** kur:

P – pretendenta piedāvājuma galīgais vērtējums; Az – zemākā piedāvātā cena bez PVN;

Ap – pretendenta piedāvātā cena bez PVN; Bp – pretendenta piedāvājumā ietverto sertificēto produktu skaits atbilstoši nacionālās pārtikas kvalitātes shēmai; Bm – lielākais piedāvājumā ietverto sertificēto produktu skaits atbilstoši nacionālās pārtikas kvalitātes shēmai; C – pretendenta kopējais saņemto punktu skaits vērtēšanas kritērijā C; M – attiecīgā vērtēšanas kritērija maksimālā skaitliskā vērtība.

Par **saimnieciski visizdevīgāko** tiks atzīts piedāvājums, kurš ir ieguvis vislielāko punktu skaitu.

|  |  |  |  |  |  |  |  |
| --- | --- | --- | --- | --- | --- | --- | --- |
| Daļa | Pretendents | Ap | Az | M | B | C | P |
| **1.** | A/S “Preiļu siers”  | 28318,00 | 28318,00 | 50 | 40 | 10 | **100** |
|  | SIA “VALKS”  | 30 354,00 | 28318,00 | 46,65 | 40 | 10 | **96,65** |
|  |
| **2**. | SIA “BAJARDS” | 24 559,50  | 24 559,50 | 50 | 20 | 10 | **80** |
| Z/s “Sietiņi” | 24 920,00 | 24 559,50 | 49,28 | 40 | 10 | **99,28** |
|  |
| **6.** | SIA “Kabuleti Fruit” | 10 780,10 | 10 780,10 | 50 | 20 | 10 | **80** |
| A/S “Premia FFL” | 15 742,70 | 10 780,10 | 34,24 | 10 | 10 | **54,24** |

7.5. komisija, atklāti balsojot, PAR- 6 (D.Svētiņa, G.Majore, D.Kļaviņa, A.Ozola, A.Pastars, I.Pabērza) balsis, PRET- (nav) balsis, nosaka, ka saskaņā ar atklātā konkursa nolikumā noteikto kritēriju – saimnieciski visizdevīgāko piedāvājumu, līguma slēgšanas tiesības būtu piešķiramas: **1.daļā** – “Piens un piena pārstrādes produkti” pretendentam A/S “Preiļu siers” (28318,00 EUR bez PVN), **2.daļā** – “Nesaldēta svaiga cūkgaļa un svaigas cūkgaļas produkti” pretendentam Z/S “Sietiņi” (24920,00 EUR bez PVN) un **6.daļā** – “Saldēti pārtikas produkti” pretendentam SIA “Kabuleti Fruit” (10780,10 EUR bez PVN).

**8.**

**Piedāvājumu izvērtēšana atbilstoši Publisko iepirkumu likuma 53.panta prasībām**

Pārbaudot un izvērtējot pretendentu iesniegtos piedāvājumus, komisija konstatē, ka SIA “Kabuleti Fruit”, Z/s “Sietiņi”, SIA “FUTURUS FOOD”, A/S “Preiļu siers”, SIA “FOREVERS” un SIA “Vecā maiznīca” iesniegtie piedāvājumi nav nepamatoti lēti un piedāvātās cenas atbilst ražošanas izmaksām un tirgus pieprasījumam, lai savlaicīgi un kvalitatīvi veiktu pārtikas produktu piegādi Koknese novada pašvaldības iestādēm, tāpēc nav nepieciešams pieprasīt skaidrojumu par piedāvāto cenu vai izmaksām saskaņā ar PIL 53.pantu.

**9.**

 **Informācijas pārbaude no Sodu reģistra, Uzņēmumu reģistra un nodokļu nomaksas pārbaude**

9.1. Iepirkuma komisija pārbauda vai uz Pretendentu, kuram būtu piešķiramas līguma slēgšanas tiesības, neattiecas PIL 42.panta pirmajā daļā minētie izslēgšanas nosacījumi. Komisija, izmantojot Ministru kabineta noteikto informācijas sistēmu un Ministru kabineta noteiktajā kārtībā, iegūst informāciju - par PIL 42.panta pirmās daļas 1., 6., 7. punktā minētajiem pārkāpumiem un noziedzīgajiem nodarījumiem – no Iekšlietu ministrijas Informācijas centra (Sodu reģistra), par PIL 42.panta pirmās daļas 1. un 3.punktā minētajiem faktiem – no Uzņēmumu reģistra un par PIL 42.panta pirmās daļas 2.punktā minēto faktu – no Valsts ieņēmumu dienesta.

9.2. Iepirkumu komisija pārbauda un konstatē, ka SIA “Kabuleti Fruit”, Z/s “Sietiņi”, SIA “FUTURUS FOOD”, A/S “Preiļu siers”, SIA “FOREVERS” un SIA “Vecā maiznīca” nav tādu tiesību aktu (tai skaitā profesionālās darbības) pārkāpumu (vai ir konkurences tiesību pārkāpuma gadījums, bet kurā par sadarbību iecietības programmas ietvaros persona ir atbrīvota no naudas soda vai naudas sods samazināts), par kuriem pretendenti izslēdzami no dalības iepirkuma procedūrā, vai kompetentās institūcijas lēmums, prokurora priekšraksts par sodu vai tiesas spriedums par tiesību aktu pārkāpumiem, par kuriem pretendenti izslēdzami no dalības iepirkuma procedūrā, nav stājies spēkā un nav kļuvis neapstrīdams un nepārsūdzams vai par kuriem nav iestājies iepirkumus regulējošos tiesību aktos paredzētais noilgums.

9.3. Iepirkumu komisija pārbauda un konstatē, ka Uzņēmumu reģistrā nav aktuālo datu par SIA “Kabuleti Fruit”, Z/s “Sietiņi”, SIA “FUTURUS FOOD”, A/S “Preiļu siers”, SIA “FOREVERS” un SIA “Vecā maiznīca” maksātnespējas procesu, likvidāciju vai apturētu saimniecisko darbību.

9.4. Iepirkumu komisija pārbauda un konstatē, ka saskaņā ar VID administrēto nodokļu (nodevu) parādnieku datu bāzē vai Nekustamā īpašuma nodokļa administrēšanas sistēmas pēdējās datu aktualizācijas datumā, pretendentiem SIA “Kabuleti Fruit”, Z/s “Sietiņi”, SIA “FUTURUS FOOD”, A/S “Preiļu siers”, SIA “FOREVERS” un SIA “Vecā maiznīca” nav nodokļu parādi, kas kopsummā pārsniedz 150 euro piedāvājuma iesniegšanas termiņa pēdējā dienā (2017.gada 8.novembrī), kā arī dienā (2017.gada 21. novembrī), kad pieņemts lēmums par iespējamu iepirkuma līguma slēgšanas tiesību piešķiršanu.

**10.**

**Lēmuma pieņemšana par iepirkuma līgumu slēgšanu**

10.1. Iepirkumu komisija, atklāti balsojot, PAR- 6 (D.Svētiņa, G.Majore, D.Kļaviņa, A.Ozola, A.Pastars, I.Pabērza) balsis, PRET- (nav) balsis, nolemj Atklātā konkursā „Pārtikas produktu piegāde Kokneses novada pašvaldības izglītības iestāžu vajadzībām 2018.gadā” ar identifikācijas Nr. KND-2017/17, slēgt iepirkuma līgumus ar sekojošiem pretendentiem:

**1.daļa** – “Piens un piena pārstrādes produkti” ar **A/S “Preiļu siers”**;

**2.daļa** – “Nesaldēta svaiga cūkgaļa un svaigas cūkgaļas produkti” ar **Z/S “Sietiņi”**;

**3.daļa** – “Fasēti pārtikas produkti” ar **SIA “FUTURUS FOOD”**;

**4.daļa** – “Maize un maizes izstrādājumi” ar **SIA “Vecā maiznīca”**;

**5.daļa** – “Gaļas izstrādājumi” ar **SIA “FOREVERS”**;

**6.daļa** – “Saldēti pārtikas produkti” ar **SIA “Kabuleti Fruit”**.

10.2. Iepirkumu komisija deleģē Iepirkumu komisijas priekšsēdētāju 3 (trīs) darba dienu laikā informēt visus pretendentus par iepirkuma rezultātiem un tiem pretendentiem, ar kuriem nolemts slēgt iepirkuma līgumus.

Sēdes beigu laiks: 13.00

|  |  |  |
| --- | --- | --- |
| Komisijas priekšsēdētāja: |  | Dace Svētiņa |
| Komisijas locekļi: |  | Dace Kļaviņa |
|  |  | Anita Ozola |
|  |  | Ilze Pabērza |
|  |  | Andrejs Pastars |
| Komisijas locekle, sekretāre: |  | Gunita Majore |